Pirms nīderlandiešu kolonizācijas un kristietības ienākšanas, toradžiem, kas dzīvoja kalnainā apgabalā, nebija kopīgas identitātes un viņi neapzinājās sevi kā vienotu tautu, bet identificējās katrs ar savu ciematu. Lai gan kompleksie rituāli radīja saikni starp kalnu ciematiem, pastāvēja atšķirības dialektos, rituālos un starp sociālo hierarhiju dažādos ciemos. ""Toradži"" (to - cilvēki un riaja - kalni) sākotnēji bija apzīmējums, ko izmantoja ziemeļos zemienē dzīvojošā kaimiņu tauta bugieši. Šo apzīmējumu parasti izmantoja zemienes iedzīvotāji, nevis paši toradži. Nīderlandes misionāru klātbūtne radīja toradžos apziņu, ka viņi ir vienota etniska grupa un šī kopīgās identitātes apziņa auga līdz ar tūrisma uzplaukumu reģionā.

Pilsētas centrā ir novadpētniecības muzejs, drāmas teātris, pedagoga A. Matuša muzejs, pie tilta pār Nemunu piemineklis karavīram A. Jozapavičam. Alītas mežā ir Dziesmu ieleja un piemineklis Alītas 400. jubilejai. Pie meža arī ir Tautas vēsturiskās atmiņas muzejs, rakstnieka A. Jonīna muzejs.

Vāgners ir dzimis ierēdņa Karla Frīdriha Vāgnera ģimenē, kurš mira no drudža franču okupācijas laikā. Sava patēva, aktiera Ludviga Geijera, ietekmē, Vāgners, mācoties Leipcigas Svētā Toma skolā, no 1828. gada sāka apgūt mūzikas mācību pie Svēta Toma baznīcas kantora Teodora Veinliga, bet 1831. gadā sāka apgūt mūziku Leipcigas universitātē.

Vājās ""Rattle and Hum"" uzņemšanas dēļ, grupa 1989. gada 30. decembrī koncertā Īrijā paziņoja, ka grupai ir jādodas uz brīdi projām, lai ""izsapņotu to visu no jauna"". Vairāki fani baidījās, ka grupa izjuks, kas arī gandrīz notika. Tā vietā U2 veica krasas izmaiņas savā muzikālajā skanējumā un virzienā, 1991. gadā izdodot ""Achtung Baby"".

Āris Auders (dzimis 1962. gada 10. februārī Rīgā, miris 2017. gada 12. jūlijā) bija latviešu ārsts un dārzkopis, Latvijas veselības ministrs (2002—2003).

Dzimis ASV, tomēr 1881. gadā ieradās Lielbritānijā, kur apmetās uz dzīvi, un 1900. gadā kļuva par Lielbritānijas pilsoni. 1884. gadā viņš radīja savu pazīstamāko izgudrojumu - Maksima ložmetēju. Konstruējis arī peļu slazdu, inhalatoru, aparātu pulksteņu demagnetizēšanai, ugunsdzēsības signalizāciju un citas iekārtas, tai skaitā neveiksmīgu lidmašīnas dizainu. Apstrīdējis Edisona patentu uz kvēlspuldzi.

Lai izmantotu moduli, galvenajai programmai vai citam modulim jāimportē dotais modulis, t.i., jāsatur norāde uz šo moduli. Šo norādi pieraksta aiz atslēgas vārda USES, pēc kura ar komatiem atdalīti moduļu nosaukumi, kurus programma izmanto. Moduļu sarakstam jāatrodas programmas koda sākumā, tieši pēc programmas nosaukuma vai arī pēc atslēgas vārda INTERFACE, ja šos moduļus izmanto vēl cits modulis.

Pirms ceļojuma Santjago satiek vecu vīru, kurš stāsta, ka ir Melhizedeks, Salemas karalis. Vīrs par desmito daļu Santjago aitu solās atklāt noslēpumu, kā tikt pie bagātībām. Vecais vīrs stāsta viņam par Likteni un Pasaules dvēseli, māca nekad nepārtraukt sapņot un sekot zīmēm.

SAP pazīstamākie produkti ir uzņēmuma resursu plānošanas sistēma SAP ERP, SAP datu noliktava, SAP BusinessObjects programmatūra, Sybase mobilie produkti un atmiņas datubāzes sistēma SAP HANA.